**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 38.panta pirmā daļa.  Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005.gada 15.marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk –noteikumi Nr.177). |
| 2. | Pašreizējā situācija un problēmas | Veterinārmedicīnas likuma 38.panta pirmās daļas 3.punktā ir noteikts, ka dzīvnieku īpašniekam ir tiesības saņemt zaudējumu kompensāciju par salmonelozes uzliesmojuma apkarošanas laikā iznīcinātajiem cāļiem, jaunputniem vai pieaugušajiem putniem, iznīcinātajām olām, kas paredzētas patēriņam cilvēku uzturā un inkubēšanai, produktiem, kas paredzēti patēriņam cilvēku uzturā, kā arī par dzīvnieku barību.  Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootiju uzliesmojuma laikā.  Dzīvnieku īpašniekam AS „Balticovo” radušies materiāli zaudējumi, lai savā ganāmpulkā apkarotu putnu salmonelozi.  Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekam, lai segtu zaudējumus, kas dzīvnieku īpašniekam radušies putnu salmonelozes uzliesmojuma apkarošanas laikā.  Salmonelozi ierosina *Salmonella spp.* ģints dažādas baktērijas (gan zoonotiska rakstura, gan tikai putniem bīstamas), kas izraisa dažādas slimības – salmonelozi, putnu tīfu u.c. AS „Balticovo” un SIA „Daugavpils putni” ir konstatētas un apkarotas divas dažādas slimības: saskaņā ar Dzīvnieku veselības organizācijas (angliski – *OIE*) noteikto sarakstu – zoonotiskā salmoneloze, ko ierosina *Salmonella Enteritidis*, *Salmonella Typhimurium*,un putnu tīfs, ko ierosina *Salmonella Gallinarum*. 2011.gadā un 2012.gadā AS „Balticovo” un SIA „Daugavpils putni” kompensācijas izmaksāja par zoonotiskās salmonelozes apkarošanas laikā piespiedu kārtā nokautajām dējējvistām. Lai novērstu turpmāku dējējvistu inficēšanos ar zoonotisko salmonelozi, 2011.gada otrajā pusgadā AS „Balticovo” uzsāka visu jaunputnu (dējējvistu) vakcināciju pret *Salmonella Enteritidis* saskaņā ar Ministru kabineta 2011.gada 21.jūnija noteikumos Nr.477 „Kārtība, kādā veic salmonelozes profilakses un apkarošanas pasākumus, vakcinējot vistas pret salmonelozi” noteikto kārtību. AS „Balticovo” un SIA „Daugavpils putni” veic regulārus paškontroles izmeklējumus, ievērojot normatīvajos aktos noteikto paraugu noņemšanas un izmeklēšanas biežumu. Līdz šī gada decembrim AS „Balticovo” un SIA „Daugavpils putni” nav konstatēti jauni dējējvistu inficēšanās gadījumi ar zoonotisko salmonelozi. Eiropas Komisija līdzfinansē zoonotiskās salmonelozes profilakses un apkarošanas pasākumus.  Putnu tīfs ir slimība ar atšķirīgu etioloģiju un slimības gaitu. Putnu tīfs ir iekļauta valsts uzraudzības slimību sarakstā, jo ir ļoti kontagioza putnu slimība – ar saslimstību līdz 50–80% un letalitāti līdz 30%. Ja konstatētais putnu tīfs netiek apkarots, Eiropas Komisija valstij var piemērot tirdzniecības ierobežojumus. Vienīgā putnu tīfa apkarošanas metode ir putnu izkaušana. Latvijā šīs slimības profilaksei nekad nav piemērota vakcinācija, jo tā netiek uzskatīta par pietiekami efektīvu. Latvijā putnu tīfs pēdējo reizi konstatēts 1995.gadā, kad to veiksmīgi apkaroja, izkaujot slimos putnus un nepieļaujot vakcināciju. Tā kā putnu tīfs joprojām tiek konstatēts citās Eiropas Savienības dalībvalstīs un trešajās valstīs, pamatojoties uz normatīvo aktu prasībām, AS „Balticovo” un SIA „Daugavpils putni” dējējvistu novietnēs katru gadu ir veikušas putnu tīfa paškontroles izmeklējumus, lai kontrolētu epidemioloģisko situāciju valstī. Slimības konstatēšanas gadījumā pēc iespējas ātrāk jāsāk tās apkarošanas pasākumi un nedrīkst pieļaut slimības izplatīšanos valstī. Eiropas Komisija nelīdzfinansē putnu tīfa profilakses un apkarošanas pasākumus.  2013.gada 20.augustā Ministru kabinets izdeva noteikumus Nr.621 „Noteikumi par biodrošības pasākumu kopumu dzīvnieku turēšanas vietās”, kas stāsies spēkā 2014.gada 1.janvārī. Tajos noteikts, ka dzīvnieku īpašnieks vai turētājs ir atbildīgs par biodrošības pasākumu kopuma (turpmāk – pasākumu plāns) izstrādi un tā izpildi dzīvnieku turēšanas vietā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Saskaņā ar noteikumiem Nr.1644 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” ir sagatavots saskaņā ar noteikumu Nr.1644 prasībām un paredz kompensēt lauksaimniecības dzīvnieku īpašniekam izdevumus, kas radušies putnu salmonelozes uzliesmojuma apkarošanas laikā.  Kompensācijas lauksaimniecības dzīvnieku īpašniekam izmaksās Lauku atbalsta dienests pēc naudas līdzekļu saņemšanas no valsts budžeta programmas 02.00.00 „Līdzekļi neparedzētiem gadījumiem”.  Ministru kabineta rīkojums nodrošinās noteikumu Nr.177 9.4.apakšpunkta prasības izpildi par to, ka kompensāciju, pārskaitot to dzīvnieku īpašnieka norādītajā bankas kontā, izmaksā 90 dienu laikā pēc dzīvnieku īpašnieka iesnieguma saņemšanas.  Ministru kabineta rīkojuma projekts problēmu atrisinās pilnībā. |
| 5. | Projekta izstrādē iesaistītās institūcijas | Lauku atbalsta dienests. |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts nemaina pastāvošo regulējumu par to, ka dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Sabiedrības mērķgrupa ir lauksaimniecības dzīvnieku īpašnieks AS „Balticovo”. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Ministru kabineta rīkojuma projekts paredz izmaksāt lauksaimniecības dzīvnieku īpašniekam Ls 142 438,20. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | **Turpmākie trīs gadi (tūkst. latu)** | | |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 142,4 | 0 | 0 | 0 |
| 2.1. valsts pamatbudžets | 0 | 142,4 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | –142,4 | 0 | 0 | 0 |
| 3.1. valsts pamatbudžets | 0 | –142,4 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| +142,4 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Ministru kabineta rīkojuma projektu paredzēts izmaksāt kompensāciju AS „Balticovo” LVL 142 438,20 apmērā. (Saskaņā ar noteikumu Nr.177 2.pielikuma 30.3.2.apakšpunktu par dējējvistas līdz 48 nedēļu vecumam iznīcināšanu paredzēta kompensācija LVL 1,88 apmērā. AS „Balticovo” iznīcinātas 75 765 dējējvistas. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, Pārtikas un veterinārā dienesta inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija LVL 142 438,20 apmērā.) | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins |  | | | | |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt Pārtikas un veterinārā dienesta inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētajam dzīvnieku īpašniekam nav konstatēti normatīvo aktu pārkāpumi, turklāt kaušanas brīdī dzīvnieki bija ar pietiekamu dzīvsvaru un tiem nebija konstatētas slimību izraisītas pārmaiņas, tika pieņemts lēmums par kompensāciju nesamazināšanu.  Izdevumus sedz no valsts budžeta programmas 02.00.00 “Līdzekļi neparedzētiem gadījumiem”.  Eiropas Komisija līdzfinansē tikai zoonotiskās salmonelozes uzraudzības un apkarošanas pasākumus. Tā kā putnu tīfu neizraisa zoonotiskā *salmonella*, tad Latvija no Eiropas Komisijas nevar atgūt 50% no dzīvnieku īpašniekam kompensācijās izmaksātajiem līdzekļiem. | | | | |

*Anotācijas IV, V, VI un VII sadaļa – projekts šīs jomas neskar.*

Zemkopības ministre L.Straujuma

2013.12.11. 16:06

S.Vanaga

67027363, Sanita.Vanaga@zm.gov.lv